Vispārējās tiesas (septītā palāta) 2012. gada 4. jūnija rīkojums – Hüttenwerke Krupp Mannesmann u.c./Komisija
(lieta T-379/11)
Prasība atcelt tiesību aktu – Vide – Direktīva 2003/87/EK – Siltumnīcas efektu izraisošo gāzu emisijas kvotu bezmaksas sadale no 2013. gada – Komisijas lēmums noteikt produkta līmeņatzīmes, kuras piemēro emisiju kvotu aprēķināšanā – LESD 263. panta ceturtā daļa – Individuālas skaršanas neesamība – Reglamentējošs akts, kas saistīts ar īstenošanas pasākumiem – Nepieņemamība
1.                     Prasība atcelt tiesību aktu – Fiziskas vai juridiskas personas – Tiesību akti, kas šīs personas skar tieši un individuāli –
Individuāla skaršana – Kritēriji – Komisijas lēmums, ar kuru visā Savienībā nosaka pagaidu noteikumus saskaņotai siltumnīcas
efektu izraisošo gāzu emisijas kvotu bezmaksas sadalei – Asociācijas, kas pārstāv Eiropas tērauda rūpniecības nozares uzņēmumu
intereses, celta prasība – Pārstāvēto uzņēmumu individuālas skaršanas neesamība – Nepieņemamība (LESD 263. panta ceturtā daļa;
Eiropas Parlamenta un Padomes Direktīvas 2003/87 10.a pants) (sal. ar 22., 23. un 26.–31. punktu)
2.                     Prasība atcelt tiesību aktu – Fiziskas vai juridiskas personas – Jēdziens “reglamentējošs akts” LESD 263. panta ceturtās daļas
izpratnē – Jebkurš vispārpiemērojams akts, izņemot leģislatīvus aktus – Komisijas lēmums, ar kuru visā Savienībā nosaka pagaidu
noteikumus saskaņotai siltumnīcas efektu izraisošo gāzu emisijas kvotu bezmaksas sadalei – Ietveršana – Akts, kas saistīts
ar īstenošanas pasākumiem minētās Līguma tiesību normas izpratnē (LESD 263. panta ceturtā daļa; LESD 267. pants un 289. panta
1.–3. punkts; Eiropas Parlamenta un Padomes Direktīvas 2003/87 10.a pants un 11. panta 1. punkts) (sal. ar 34.–37., 48.–50. un
52. punktu)
Priekšmets
Prasība atcelt Komisijas 2011. gada 27. aprīļa Lēmumu 2011/278/ES, ar kuru visā Savienībā nosaka pagaidu noteikumus saskaņotai
bezmaksas emisiju kvotu sadalei atbilstoši 10.a pantam Eiropas Parlamenta un Padomes Direktīvā 2003/87/EK (OV L 130, 1. lpp.)
Rezolutīvā daļa:
1)
prasību noraidīt kā nepieņemamu;
2)
Hüttenwerke Krupp Mannesmann GmbH, Rogesa – Roheisengesellschaft Saar mbH, Salzgitter Flachstahl GmbH, ThyssenKrupp Steel
Europe AG un voestalpine Stahl GmbH atlīdzina tiesāšanās izdevumus, tostarp tos, kas saistīti ar pagaidu noregulējuma tiesvedību.